ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

cu privire la aprobarea unei plăți către SC ORANGE ROMÂNIA SA reprezentând cheltuieli de judecată

Consiliul Local al comunei Valea Ierii întrunit în ședința extraordinară convocată de îndată la data de 13 iunie 2024,

Văzând referatul nr.3658/11.06.2024 întocmit de primarul comunei Valea Ierii precum și raportul nr.3659/11.06.2024 întocmit de d-na Ilea Nicoleta -consilier,

Luând cunoștință de :

* Art.622 și următoarele din Codul de procedură civilă din 2010 cu modificările ulterioare;
* Art.22, art.163, alin.(1) și (9) din Codul de procedură fiscală din 2015, cu modificările și completările ulterioare;
* Art.1 și art.4 din O.G.nr.22/2002 privind executarea obligațiilor de plată ale instituțiilor publice, stabilite prin titluri executorii, cu modificările ulterioare;
* Decizia Civilă nr. 1497/21.03.2023 pronunțată de Tribunalul București și Decizia Civilă nr.586/29.11.2023 pronunțată de Curtea de Apel București în dosarul nr.4172/117/2022,

În baza prevederilor art.129, alin.(2), lit.b), alin.(4), lit.a) din O.U.G.nr.57/2019 privind Codul administrativ, cu modificările și completările ulterioare,

În temeiul art.196, alin.(1), lit. a) din O.U.G. nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art.1. Se aprobă plata din bugetul local a sumei de 20.000 lei reprezentând cheltuieli de judecată conform Deciziei civile nr. 1497 din 21.03.2023 pronunțată de Tribunalul București în dosarul nr.4172/117/2022 și a sumei de 15.664,39 lei reprezentând cheltuieli de judecată conform Deciziei civile nr. 586 din 29.11.2023 pronunțată de Curtea de apel București în dosarul nr. 4172/117/2022, către SC Orange România SA.

Art.2. Cu ducerea la îndeplinire a prezentei hotărâri se încredinţează primarul comunei Valea Ierii și doamna Ilea Nicoleta -consilier.

Art.3. Prezenta hotărâre se va comunica de către secretarul general al comunei, în termenul prevăzut de lege, Instituției Prefectului – Județul Cluj, primarului Comunei Valea Ierii, biroului financiar-contabil și se va publica pe site-ul propriu.

Președinte de ședință, Contrasemnează:

Vasile Pețan Secretar general al comunei,

Nelia-Crenguța Mariș

**Nr.32 din 13.06.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel: voturi “pentru” 6 și 3 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*